***Výbor***

***Národnej rady Slovenskej republiky***

***pre pôdohospodárstvo, životné prostredie***

***a ochranu prírody***

17. schôdza výboru

**126**

**U z n e s e n i e**

**Výboru Národnej rady Slovenskej republiky**

**pre pôdohospodárstvo, životné prostredie a ochranu prírody**

**z 18. júna 2007**

k návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení neskorších predpisov (tlač 297)

**Výbor Národnej rady Slovenskej republiky**

**pre pôdohospodárstvo, životné prostredie a**

**ochranu prírody**

**A. s ú h l a s í**

s návrhom skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení neskorších predpisov s týmito pripomienkami:

**Čl. I**

1. K názvu zákona

Názov zákona znie:

„Zákon, ktorým sa mení dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení zákona č. 672/2006 Z. z“.

Legislatívno-technická pripomienka v súlade s 21. bodom Legislatívno-technických pokynov Legislatívnych pravidiel tvorby zákonov.

2. Bod 2 odsek 1 znie:

„(1) Zmeniť licenciu, spracovať, baliť alebo opätovne baliť kaviár určený na vývoz, opätovný vývoz alebo obchod v rámci spoločenstva (ďalej len „licencia“) udeľuje ministerstvo formou rozhodnutia.

Ide o spresnenie navrhovaného znenia tým, že sa odstraňujú prebytočné ustanovenia, ktoré sú v nariadení ES do vnútorného poriadku.

3. V bode 2 odsek 2 písmeno b) znie:

„b) je bezúhonná (§ 3 ods. 4a): bezúhonnosť sa preukazuje výpisom z registra trestov, nie starším ako tri mesiace,“.

Zosúladenie so zákonom o registri trestov.

4. V bode 2 odsek 3 písm. b) sa slovo „odpisom“ nahrádza slovom „výpisom.

Zosúladenie so zákonom o registri trestov.

5. V bode 2 odsek 6 poznámka pod čiarou číslo 16 znie:

„16. § 305 zákona č. 300/2005 Z. z. Trestný zákon“.

Zosúladenie so zákonom č. 300/2005 Z. z. Trestný zákon.

6. V bode 2 ods. 7 sa vypúšťa odsek 7.

Doterajšie odseky 8 a 12 sa označujú ako odseky 7 až 11 ?

Ide o zamedzenie dvojitého trestu.

7. V bode 3 ods. 2 písm. a) sa za slovom „a telefónu“ vypúšťajú slová „a evidenčného čísla určeného vedeckým orgánom“ a dopĺňajú sa slová „výpis z obchodného registra alebo živnostenského registra,“.

Žiadateľovi, ktorý žiada o udelenie licencie nebol pridelený evidenčný kód.

8. Bod 3 ods. 4 na konci sa dopĺňajú slová „a pridelí evidenčný kód“.

Zosúladenie s článkom 66 ods. 7 nariadenia č. 865/2006.

9. V bode 3 ods. 6 sa vypúšťa.

Zosúladenie so zákonom č. 15/2005 Z. z.

10. K 8. bodu

Poznámka pod čiarou k odkazu 43a znie:

„43a Nariadenie Rady (ES) č. 338/97

Nariadenie Komisie (ES) č. 865/2006 zo 4. mája 2006, ktorým sa ustanovujú podrobné  pravidlá týkajúce sa vykonávania nariadenia Rady (ES) č. 338/97 o ochrane druhov voľne  žijúcich živočíchov a rastlín reguláciou obchodu s nimi (Ú. v. EÚ L 166, 19.6.2006 ).“

Legislatívno-technická úprava citácie právneho aktu ES.

11. V bode 10 sa slovo „príkazca“ nahrádza slovom „ministerstvo“.

Zosúladenie s § 15 ods. 2 písm. l) zákona č. 15/2005 Z. z.

12. V bode 11 sa za slovom „nesnímateľným krúžkom“ vypúšťa číslica „3“.

Ide o odstránenie pisárskej chyby pri prepisovaní textu.

13. K 12. bodu

Bod 12 znie:

"12/ V § 15 ods. 2 sa dopĺňa písm. z), ktoré znie:

"z) Rozhoduje o udelení licencie (§ 8a), zariadeniam prideľuje jedinečný evidenčný kód21a) a vedie o tom evidenciu.".".

Poznámka pod čiarou k odkazu 21a znie:

Čl. 66 ods. 7 nariadenia Komisie (ES) č. 865/2006.".

Ide o legislatívno-technické spresnenie textu doplnením vnútorného odkazu a odkazu na článok nariadenia.

14. K 13. bodu

Odkaz č. 43b vrátane poznámky pod čiarou sa vypúšťa.

Keďže článok 8 ods. 3 písm. e) a písm. g) Nariadenia Rady (ES) č. 338/97 z 9. decembra 1996 o ochrane druhov voľne žijúcich rastlín a reguláciou obchodu s nimi (Ú.v. ES L 061, 03.03.1997) v platnom znení (ďalej len „nariadenie (ES) č. 338/97“) nestanovuje rozsah akejkoľvek evidencie, pôsobí odkaz k poznámke č. 43b (bod 13. návrhu zákona) zavádzajúco.

15. K  14. bodu

Poznámka pod čiarou k odkazu 46a znie:

„46a Čl. 8 ods. 3 písm. a), b), c), d), f), h) nariadenia Rady (ES) č. 338/97.

Čl. 48 nariadenia Komisie (ES) č. 865/2006.

Legislatívno-technická úprava citácie právneho aktu ES.

16. V bode 14 sa za slovom „potvrdenia“ vypúšťajú slová „o pôvode exemplárov“ a nahrádzajú sa slovami „ pre exempláre“.

Zosúladenie návrhu zákona s nariadením ES č. 338/1997 a č. 865/2006.

17. V bode 15 sa za slová „nie je malá“ dopĺňa poznámka pod čiarou č. 59a), ktorá znie:

„59a) § 125 ods. 1 zákona č. 300/2005 Z. z. Trestný zákon“.

Spresnenie definície škody.

18. V bode 16 sa za slovami „nie je malá“ dopĺňa poznámka pod čiarou č. 59a)

Spresnenie definície škody.

**B. o d p o r ú č a**

**Národnej rade Slovenskej republiky**

návrh skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení neskorších predpisov **schváliť.**

Pavol **Džurina**  Ján **S l a b ý**

overovateľ výboru predseda výboru